Bower fikk aldri formell opplæring i antropologi. Trass dette ble hun sammen med vennene J.P. Mills, Bill Archer og Christoph von Furer-Haimendorf etablert som en ledende antropolog, basert på hennes mange fotografier, filmer og to monografier fra livet til naga- og apatani-stammene. Senere i livet studerte hun til universitetsgraden Master of Arts, og i 1950 mottok hun en doktorgrad innen sosialantropologi fra Universitetet i London.